મોહાલીઃ ગઈ કાલે ઓસ્ટ્રેલિયાએ મોહાલીમાં આઇસીસી ટી-૨૦ વર્લ્ડકપમાં પાકિસ્તાનને હરાવી ટૂર્નામેન્ટમાંથી બહારનો રસ્તો દેખાડી દીધો છે. હવે સેમિફાઇનલમાં પહોંચવા માટે મોહાલીમાં ટીમ ઇન્ડિયા અને ઓસ્ટ્રેલિયા વચ્ચે આવતી કાલે રવિવારે મુકાબલો ખેલાશે. ભારતે સેમિફાઇનલમાં પહોંચવા માટે ઓસ્ટ્રેલિયાને કોઈ પણ સંજોગોમાં હરાવવું પડશે, આથી જ આવતી કાલની મેચ ભારત માટે ‘ફાઇનલ’ જેવી બની રહેશે. આવતી કાલની મેચમાં પણ હંમેશની જેમ ટીમ ઇન્ડિયાનો આધાર સ્પિન બોલિંગ જ બની રહેશે. ભારતીય સ્પિનર્સ પણ શાનદાર ફોર્મમાં છે અને ઓસ્ટ્રેલિયનોને સ્પિન બોલિંગ સામે રમવામાં મુશ્કેલી પડતી હોય છે. કાંગારુંઓની આ જ નબળાઈ પર વાર કરવાની રણનીતિ કેપ્ટન કુલ ધોનીએ ઘડી કાઢી છે.